jkorsvik/nowiki_second_scrape_merged huggingface dataset:
Games for Windows

Games for Windows er en spillplattform og markedsføringskampanje av Microsoft som begynte i 2005 og ble fornyet i 2006. Spill for plattformen må overholde visse spesifikasjoner likt spill som utvikles for konsoller. Kampanjens mål er å gjøre spilling på Windows like enkelt som på spillkonsoller.
Kampanjen har vært promotert på kongresser og i andre fora siden 2005.


== Nettside ==
Games for Windows' nettside tilbyr informasjon og lenker til Microsoft-produkter så vel som lenker til videospill, maskinvare, spilltips, nye spillutgivelser, bestselgere og generell spillinformasjon vedrørende Windows-spill og programvare.
Nettsiden har også en Windows Game Advisor som har lenker til spill og funksjoner som lar besøkende finne spill som passer deres smak.


== Spillpakning ==
Spill utgitt på plattformen har en fremstående Games for Windows-logo øverst på fremsiden av omslaget.
I desember 2006 sa Microsoft til IGN at logoen vil være på en stripe på alle PC-spillbokser som er en del av kampanjen. De sa også at de har økt salget av spillene i butikker som gir dem større fokus og at de planlegger å øke markedsføringen.


== Plattformspesifikasjoner ==
Spill for Games for Windows må overholde visse krav satt av Microsoft. Dette inkluderer blant annet:
Mulighet for enkel installering med minst mulig steg og museklikk
Kompatibilitet med Windows Vista Games Explorer
Kan installeres og kjøres på 64-bitversjoner av Windows Vista og er kompatibel med 64-bitprosessorer (spillet selv kan være 32-bit)
Støtte vanlige og bredskjermsoppløsninger, slik som 4:3-oppløsninger (800 × 600, 1024 × 768), 16:9-oppløsninger (1280 × 720) og 16:10-oppløsninger (1152 × 720, 1280 × 800)
Kan startes fra Windows Media Center i Vista/7 Home Premium og UltimateSelv om det ikke er et krav, kan noen spill spilles under installasjonen. Denne funksjonen er kjent som Tray and Play.


== Referanser ==


== Eksterne lenker ==
(en) Offisielt nettsted
Roberto Donadoni

Roberto Donadoni (født 9. september 1963) er en italiensk fotballtrener og tidligere fotballspiller
Han spilte på midtbanen til storklubben AC Milan, og var en av pionerene i Major League Soccer, der han spilte to sesonger for NY/NJ MetroStars. Han har vært landslagssjef for Italia.


== Karriere ==


=== Som spiller ===
Donadoni started karrieren hos Atalanta BC i 1982. Han gikk til Milan i 1986, der han vanligvis spilte på høyre side av midtbanen. Han var blant annet med på å vinne fem Serie A-titler og tre serievinnercuper. Han spilte for Italias landslag under VM 1990 og 1994, der Italia kom på henholdsvis tredje og andreplass. Han var så uheldig å bomme under straffesparkkonkurransen i semifinalen mot Argentina under VM 1990.
Han spilte to sesonger i MetroStars, før han i 1997 gikk tilbake til AC Milan, der han var med på å ta nok en Serie A-tittel, hans sjette. Han la opp som spiller etter en kort periode hos klubben Al-Ittihad i Saudi-Arabia.
Donadoni scoret 21 mål for Milan og seks for MetroStars, i tillegg til fem landslagsmål i løpet av 63 kamper.


=== Manager ===
Etter at han la opp som spiller, trente han de italienske klubbene Lecco (2001–02), Livorno (2002–03) og Genoa (2003–04). I 2005 returnerte han til Livorno. Etter å ha ledet dem til en overraskende niendeplass, og mens klubben lå på sjetteplass halvveis i 2005/06-sesongen, sa han opp etter å ha blitt kritisert av klubbens formann, Aldo Spinelli.
I juli 2006, etter Marcello Lippis oppsigelse etter at Italia vant VM 2006, ble Donadoni utpekt som ny landslagssjef. Hans første oppgave ble å lede de ferske verdensmestrene gjennom kvalifiseringen til EM 2008.


==== EM 2008 ====
9. juni 2008 opplevde Donadoni Italias største landslagstap på over 25 år da de tapte 0-3 for Nederland i lagets åpningskamp. De spilte deretter uavgjort mot Romania, før de sikret seg avansement til kvartfinalen ved å slå Frankrike 2-0.  Italia gikk senere ut mot Spania på straffer etter 0-0 til ordinær tid, og Donadoni fikk sparken som følge av den manglende suksessen.  Marcello Lippi overtok jobben som ny landslagssjef.


==== Napoli ====
Den 10. mars 2009 ble Donadoni ansatt som ny trener i Napoli, etter at Edoardo Reja fikk sparken fra klubben.


== Referanser ==


== Eksterne lenker ==
(de) Roberto Donadoni – Munzinger Sportsarchiv 
(en) Roberto Donadoni – FIFA 
(en) Roberto Donadoni – UEFA 
(en) Roberto Donadoni – Major League Soccer 
(fr) Roberto Donadoni – LÉquipe 
(en) Roberto Donadoni – Transfermarkt 
(en) Roberto Donadoni – Transfermarkt (manager) 
(en) Roberto Donadoni – national-football-teams.com 
(en) Roberto Donadoni – WorldFootball.net 
(en) Roberto Donadoni – FootballDatabase.eu
Nordfrisisk

Nordfrisisk (nordfriisk; Sylt: Nuurđfriisk; Föhr/Amrum: nuurdfresk; Helgoland: Noorfriisk; Wiedingharde/Halligen: nordfreesk; mooring: nordfrasch; Karrharde: nordfräisch; Midt-Goesharde: noordfreesch) er et minoritetsspråk i Tyskland som brukes av cirka ti tusen personer i Nord-Friesland. Dialektene av Nordfrisisk kan man dele opp i de på fastlandet og de på øyene. Det finnes ingen variasjon som er standard selv om noen har foreslått fastlandsdialekten Mooring. Språket er en del av den større vestgermanske språkgruppen frisiske språk. 
Nordfrisisk er et utrydningstruet språk ettersom det finnes få steder der barn får opplæring i det. Unntakene er noen få landsbyer på øyene Föhr og Amrum og Risum-området. Alle som taler nordfrisisk er minst tospråklige (nordfrisisk og standardtysk). Mange er også trespråklige (nordfrisisk, standardtysk og nedertysk), og spesielt ved den danske grensen forekom det firspråklighet (nordfrisisk, standardtysk, nedertysk og sønderjysk). I det nåværende Danmark har det aldri funnes noen frisisktalende befolkning.


== Eksempler ==
Setningen som blir brukt til å vise de forskjellige dialektene er «Skinn, gamle måne, skinn, ropte Häwelmann, men hverken månen eller stjernene var noe sted å finne; de hadde allerede gått til sengs». (Fra: Theodor Storm: Der kleine Häwelmann.)


=== Dialekter på øyene ===
Söl'ring (dialekt på Sylt)

„Ljucht, ual Muun, ljucht!” skriilt Häwelmann, man di Muun wiar narigen tö sen en uk di Stiaren ek; ja wiar al altermaal tö Ber gingen.Fering-Öömrang (dialekt på Föhr og Amrum) 

„Locht, ual muun, locht!” rep Heewelmaan, man a muun wiar nochhuaren tu sen an a stäären uk ei; jo wiar al altermaal tu baad gingen.Helgolandsk (dialekt på Helgoland)

„Lochte, ool Muun, lochte!” rüp Heäwelman, oawers de Muun wear naarni tu sin’n en uk de Steern ni; dja wear al allemoal tu Baad gingen.


=== Dialekter på fastlandet ===
Hoorning (dialekt i Goesharde)

„Jocht, uule moune, jocht!” biilked Hääwelmoon, ors e moune waas närngs to schüns än da steere ok ai; ja weern al aal to beede gingen.Viddingherred frisisk

„Ljocht, uuile moone, ljocht!” biilked Hääwelmuon, män e moone was näärgen to schüns än uk e steere ai; jä würn al altomoale to beerd gingen.Halligen frisisk (selv om denne dialekten blir talt på Halligenøyene, blir den satt i gruppe med fastlandsdialektene)

„Jaacht, uale mööne, jaacht!” bölked Hääwelmoon, man de mööne woas näärngs to siinen än de steere uk ee; jä weern al altomaole to beed giangen.Mooring (dialekt i Böking herred)

„Jucht, üülje moune, jucht!” biiljked Hääwelmoon, ouers e moune wus nargne tu schüns än e stääre uk ai; ja wjarn ål åltumååle tu beed lim.


== Referanser ==


== Se også ==
Frisisk
Nord-Friesland
Frisere
De frisiske øyer


== Eksterne lenker ==
de:s:Friesisch-Gesetz - Tysk wikikilde med en lov om nordfrisisk (de)
Nordfrisisk etnologi (en)
Nordfriisk Instituut (nordfrisisk institutt) hjemmeside (hovedsakelig på (de) )
Friisk Foriining (Frisiske samfunn) hjemmeside (en)
Friisk Foriining (frr)
Lokomotivet Thomas og vennene hans

Lokomotivet Thomas og vennene hans (orig: Thomas & Friends) er en britisk animert TV-serie for barn som har gått på ITV siden 1984. Serien handler om et lite lokomotiv kalt Thomas og andre lokomotiv på øya Sodor. Serien er basert på bokserien The Railway Series, som er utgitt siden 1945 av W.V. Awdry og hans sønn og arvtager Christopher Awdry.
Det er også laget en helaftens spillefilm produsert i 2000 samt en rekke spesialepisoder og spin-off-episoder, bl.a. episoder med Jack og teamet i hovedrollen.
Serien har blitt sendt på NRK siden 1986.


== Stemmer ==
Siden 2008 har figurene mer bevegelse via dataanimasjon og fra 2009 har figurene fått egne stemmer foruten fortelleren. I den opprinnelige engelske versjonen hadde det tidligere The Beatles-medlemmet Ringo Starr fortellerstemmen i sesongene 1 og 2 (1984–1986), fra sesong 3 (1991-92) til 2012 har Michael Angelis fortellerstemmen, og fra sesong 17 (2013) og utover har Mark Moraghan fortellerstemmen.
I den norske versjonen tilhørte fortellerstemmen Trine Lossius Borg (sesong 1–2 (redubbet sesong 1-4)), Gro Solemdal (sesong 3-5), Terje Strømdahl (sesong 6), Kalle Øby (sesong 8-17) og Ane Barmen (sesong 18 og utover).


== Referanser ==


== Eksterne lenker ==
(en) Lokomotivet Thomas og vennene hans på Internet Movie Database 
(en) Lokomotivet Thomas og vennene hans på Metacritic 
Offisielt nettsted 
(en) Thomas the Tank Engine and Friends – kategori av bilder, video eller lyd på Commons  (engelsk)
Eiðis kommuna

Eiðis kommuna er en kommune på Færøyene. Kommunen ligger nordvest på Eysturoy og favner bygdene Eiði, Ljósá og Svínáir. Ved innføringen av det kommunale selvstyret i 1872 ble Eiðis sókn en del av Eysturoyar prestagjalds kommuna. Eiði ble utskilt som egen kommune i 1894. Sunda sókn ble utskilt fra Eiði som egen kommune i 1944. Den 1. januar 2016 hadde Eiðis kommuna 687 innbyggere.


== Politikk ==

Ved lagtingsvalg står Sambandsflokkurin sterkt på Eysturoy, så også på Eiði, men her pleier Tjóðveldi å bli største parti.


== Referanser ==


== Eksterne lenker ==
«Eiðis kommunas nettsted» (færøysk).
Mafalda av Savoia

Mafalda Maria Elisabetta Anna Romana av Savoia (født 2. november 1902 i Roma, død 27. august 1944 i Buchenwald) var datter av kong Victor Emmanuel III av Italia. Hun var en eldre søster av Umberto II av Italia. Hun døde i konsentrasjonsleiren Buchenwald.
Mafalda  giftet seg den 23. september 1925 i Castello di Racconigi med Philipp av Hessen-Kassel, titulær landgreve av Hessen-Kassel-Rumpenheim og barnebarn av den tyske keiseren Fredrik III. De fikk sammen sønnene Moritz Friedrich (1926–2013), Heinrich Wilhelm (1927–1999), Otto Adolf (1937–1998), og datteren Elisabeth Margaretha (1940–).
Prins Philipp hadde fått særbehandling av Hermann Göring på et tidlig tidspunkt i 1930-årene, og fikk en høy stilling i NSDAP. Han ble stilt for retten etter krigen, men slapp fri etter et par års internering. Under andre verdenskrig hadde han falt i unåde hos Adolf Hitler og blitt fengslet i 1943.
Tidlig i september 1943 reiste prinsesse Mafalda til Bulgaria for å delta i begravelsen til sin svoger Boris III. Mens hun var i Bulgaria ble hun informert om den italienske våpenhvilen med de allierte, og at hennes ektemann var satt i husarrest i Bayern, mens hennes barn var i trygghet i Vatikanet. Gestapo sendte ut arrestordre, og 23. september ble hun oppringt av hauptsturmführer Karl Hass ved den tyske overkommandoen, som fortalte at han hadde en viktig beskjed fra hennes mann. Da hun ankom den tyske ambassaden ble hun arrestert, under påskudd av at hun hadde motarbeidet tyske interesser, men det ble antatt at det var primært for å sikre seg henne som gissel overfor hennes far, den italienske kongen, for å forhindre at han skulle motarbeide tyske interesser.
Hun ble overført til München for forhør, og deretter plassert i Buchenwald konsentrasjonsleir, hvor hun døde som følge av et bombeangrep mot en ammunisjonsfabrikk innenfor leirområdet.
Hennes familie ble ikke underrettet om dødsfallet før etter det tyske sammenbruddet i krigen, men rykter om dette hadde svirret siden slutten av 1944.
I 1997 ble hun av den italienske regjeringen æret med et portrett på et frimerke.


== Bildegalleri ==

		
		
		


== Referanser ==


== Eksterne lenker ==
(en) Princess Mafalda of Savoy – kategori av bilder, video eller lyd på Commons
Kirby’s Dream Land

Kirby's Dream Land er et videospill utviklet av HAL Labratory og utgitt av Nintendo til Game Boy. Spillet ble utgitt i 1992 og var Kirbys første spill. Spillet hadde god grafikk og fikk fire oppfølgere: Kirby's Adventure, Kirby's Dream Land 2 og
Kirby's Dream Land 3.


== Gameplay ==
Som mange andre plattform-spillere er nivåene delt inn et to-dimensjonalt plan hvor hovedpersonen, Kirby, kan bevege seg til venstre eller høyre så vel som å hoppe. Kirbys viktigste angrepsmetode er å puste inn fiender og gjenstander inn i munnen, hvorpå spilleren kan velge å svelge eller spytte dem ut som et stjerne-formet prosjekt. I tillegg til å løpe og hoppe, kan Kirby fly ved å blåse opp seg selv med en munnfull luft og klaffe med armene. Karakteren kan fly på ubestemt tid. Men i løpet av flyingen var Kirbys eneste angrepsmetode å holde fiender i munnen hans, frem til han velger å avbryte flyingen.
Spillet består av til sammen fem nivåer. Nivåene består av en rekke store rom forbundet med dører som fører Kirby til forskjellige områder, snarere enn de enkle kontinuerlige korridorene som er typiske for plattform-spill fra den tiden. Noen av disse dørene fører til skjulte områder eller alternative veier gjennom nivåene. Dørene fungerer også som kontrollpunkter som kan returnere spilleren til begynnelsen av et "rom" hvis de skulle dø i stedet for å begynne nivået på nytt. Hvis Kirby berører en fiende eller en farlig gjenstand, mister han en eller flere av livene sine - avhengig av fienden eller hindringen han har problemer med. Å miste alle liv resulterer i at spillet er over, og spilleren må begynne på nytt. Kirby kan gjenopprette tapt helse ved å spise mat, som kan finnes over hele verden.
Mot slutten av hvert nivå kommer en sjef som Kirby må slåss mot, for å skaffe seg en av de glitrende stjernene. De fleste motstanderne bekjempes ved å suge opp små gjenstander eller prosjektiler skapt av sjefens angrep, og spytte dem tilbake på motstanderen. Den tredje sjefen, Kaboola, kan bekjempes ved å bruke en ubegrenset versjon av Mint Leaf-gjenstanden, som inneholder ulike elementer. Det finnes også en rekke mindre motstandere i løpet av nivåene. På lik linje med andre plattform-spill utviklet i løpet av 1980-tallet, kan spilleren samle opp poeng ved å beseire fiender eller samle på gjenstander. Ett ekstra liv blir gitt når spilleren har fått tak i nok poeng.


== Handling ==
Kirbys drømmeverden ligger i det fiktive landet Dream Land, som ligger på en liten stjerne-formet planet langt, langt borte fra jordkloden. Dream Landers er et veldig fredelig og bekymringsløst folkeslag. King DeDeDe har stjålet all maten til innbyggerne i Dream Land. Nå må Kirby reise gjennom fem nivåer, så han til slutt tar tilbake maten og redder Dream Land fra DeDeDe.


== Referanser ==


== Eksterne lenker ==
(en) Kirby's Dream Land hos MobyGames 
(en) Kirby's Dream Land på Internet Movie Database 
(en) Kirby's Dream Land hos Giant Bomb 
(en) Kirby's Dream Land hos VGMdb 
(en) Kirby's Dream Land hos GameFAQs
Francis Arthur Bather

Francis Arthur Bather (født 17. februar 1863, død 20. mars 1934) var en britisk paleontolog.
Han sluttet seg til Department of Geology ved Natural History Museum i 1887. Kan ble kurator etter Arthur Smith Woodward i 1924, og trakk seg tilbake i 1928.
Bather fikk Lyell Medal fra Geological Society, hvor han også var president. Han var æresmedlem av Royal Geological Society of Cornwall, og ble valgt inn i Royal Society in 1909.


== Priser (utvalg) ==
1911 – Lyellmedaljen


== Bibliografi ==
The Genera and Species of Blastoidea (1899)


== Referanser ==
The World (andre betydninger)

The World kan vise til:

The World – kunstig øygruppe utenfor Dubai
Cruiseskipet «The World»
The World (film) – en kinesisk film fra 2004
Claudio Gentile

Claudio Gentile (født 27. september 1953) er en tidligere italiensk fotballspiller. Han var med på å vinne VM 1982 for Italia, samt en viktig faktor bak Juventus' mangeårige suksess.Gentile skrev under for Juventus i 1973. Han tilbrakte over ett tiår i Torino, og var med på å vinne to europacupturneringer, seks seriemesterskap og to italienske cupmesterskap. I løpet av denne perioden spilte han også 71 landskamper for Italia. I 1984 gikk han til ACF Fiorentina, der han tilbrakte ytterligere tre år i Serie A, før han la opp i 1988 etter en siste sesong i Serie B-klubben Piacenza Calcio.


== Referanser ==


== Eksterne lenker ==
(en) Claudio Gentile – Olympedia 
(en) Claudio Gentile – FIFA 
(en) Claudio Gentile – UEFA 
(en) Claudio Gentile – Transfermarkt 
(en) Claudio Gentile – national-football-teams.com 
(en) Claudio Gentile – WorldFootball.net 
(en) Claudio Gentile – EU-Football.info 
(en) Claudio Gentile – FBref
McMurdo Station

McMurdo Station er en amerikansk forskningsbase på sydspissen av Rossøya ved McMurdo-sundet i Antarktis. Den ligger i Ross Dependency som er biland til New Zealand. Stasjonen drives av USA gjennom United States Antarctic Program og ble etablert i 1956.
Stasjonen ligger på den sydligst tilgjengelige stedet for skip i Antarktis med bart fjell. Like i nærheten av basen ligger hytten som Robert Falcon Scott satte opp i forbindelse med Discovery-ekspedisjonen i 1902.


== Historie ==
McMurdo ble senter for forskning og transport under det internasjonale geofysiske år et globalt samarbeidsprogram med 66 deltakende nasjoner som varte fra 1. juli 1957 til 31. desember 1958. Den 3. mars 1962 ble et kjernekraftverk startet opp på basen. Kraftverket PM-3A var bygget opp av moduler som ikke veide mer enn i overkant av 13 500 kilo hver, i tillegg til at størrelsen var slik at de kunne fraktes med Lockheed LC-130 (en ombygd variant av Lockheed Martin C-130 Hercules) fra den nærliggende flystripen på Williams Field. Strømmen som kraftverket produserte sparte store mengder diesel som ellers ville blitt brukt til å genere strøm. Kjernekraftverket ble demontert i 1972 og etter dette har dieselaggregater skaffet basen nødvendig strøm, blant annet til destillering av drikkevann. En plakett til minne om det første kjernekraftverket i Antarktis ble i 2010 oppført på lista over historiske steder og kulturminner i Antarktis.


== Basen i dag ==

McMurdo er det største samfunnet i Antarktis, og basen inneholder over 100 bygninger med plass til 1 258 personer. Alt personell og utstyr som skal til Amundsen-Scott-basen på Sydpolen går igjennom McMurdo. Stasjonen er en moderne forskningsstasjon med havn, tre flystriper (hvorav to er sesongavhengige), en heliport, basen har også den eneste minibanken på kontinentet. Hoveddelen av arbeidet som gjøres på stasjonen er forskningsrelatert, men flesteparten av beboerne er ikke forskere, men personell med støttefunksjoner innen blant annet logistikk, IT og vedlikehold.
Årlig blir 42 millioner liter drivstoff og fem millioner kilo med forsyninger og utstyr levert basen med båt. Lasten inkluderer post, bygningsmaterialer, lastebiler, traktorer, mat og vitenskapelig utstyr. Isbrytere fra United States Coast Guard bryter en kanal gjennom den islagte McMurdo-sundet slik at forsyningsskipene kan nå Winter Quarters Bay for lossing. I tillegg flys det inn noe forsyninger og ikke minst personell til Williams Field. Ulike frukt og grønnsaker blir dyrket på basen i et drivhus ved hjelp av hydroponi.
McMurdo Station ligger omtrent tre kilometer fra Scott Base, en newzealandsk forskningsstasjon. Hele området ligger i Ross Dependency som New Zealand hevder rett til, selv om denne retten ikke anerkjennes av de fleste land. De senere år har det vært en del kritikk mot basen på grunn av ulike byggeprosjekt, særlig i tilknytning til Sydpoltraversen fra basen til Sydpolen.


== Referanser ==
Komorisk franc

Komoriske franc (fransk: franc comorien, arabisk: فرنك قمري) er valutaen på Komorene. Den er inndelt i 100 centimes, men centimes er ikke lenger i bruk.
Francen er låst til euroen, slik at 1 euro = 491,96775 franc. 


== Se også ==
Komorenes sentralbank
M29 Weasel

M29 Weasel er et beltekjøretøy fra andre verdenskrig. Den ble produsert av Studebaker, og var beregnet på bruk på snø.
De første hadde 15 tommer brede belter, senere versjoner hadde 20 tommers belter (50 cm).
M29C 'Water Weasel' var amfibieversjonen. 
I Norge ble Weaselen brukt i flere militære avdelinger. Vernepliktige soldater ble kjent med kjøretøyet og navnet, som etterhvert gikk inn i hverdagsspråket som navn på et hvilket som helst lett- eller upansret beltekjøretøy til generelle transportformål.


== Eksterne lenker ==
(en) M29 Weasel – kategori av bilder, video eller lyd på Commons 
(en) M29 Weasel – galleri av bilder, video eller lyd på Commons
Fagbladet

Fagbladet utgis av Fagforbundet og distribueres til forbundets medlemmer, hovedsakelig i kommunal sektor. Fagbladet er det største tidsskriftet i norsk fagbevegelse, og har et opplag på nesten 400 000. Papirutgaven kommer ut ti ganger i året. I tillegg publiseres det daglige nyheter på fagbladet.no
Fagbladet ble stiftet da Norsk Kommuneforbund og Norsk Helse- og Sosialforbund slo seg sammen til Fagforbundet i 2003. Ansvarlig redaktør er Eva Ler Nilsen.
Målgruppa er medlemmer i Fagforbundet, elever i videregående skole og studenter, ansatte og politikere i kommuner og fylkeskommuner, rikspolitikere og ansatte i departementene.
Fagbladet blir redigert i tråd med Redaktørplakaten og Vær varsom-plakaten og er medlem av Fagpressen.


== Redaktører ==

Eva Ler Nilsen fra 2019
Hege Breen Bakken fra 2016 til 2019
Kirsti Knudsen fra 2009 til 2016


== Eksterne lenker ==
Fagbladet
Jermak Timofejevitsj

Jermak Timofejevitsj (russisk: Ерма́к Тимофе́евич; født mellom 1532 og 1542, død 5. eller 6. august 1585), var en kosakk-leder og utforsker av Sibir. Hans utforsking av Sibir markerte begynnelsen på Russlands ekspansjon inn i denne regionen og koloniseringen der.  


== Liv og virke ==


=== Bakgrunn ===
Jermaks herkomst er omspunnet av rykter. Før han tok tjeneste hos Stroganov-sdlekten skal han ha vert elvepirat på Volga. Andre hevder at han hadde deltatt i krigen mot Polen-Litauen.


=== Navn ===
«Timofejevitsj» er hans patronym, ikke etternavnet, så i referanser må han slås opp som «Jermak» eller «Jermak Timofejevitsj». Etternavnet hans, hvis han hadde et, er ukjent.


=== Kolonisering øst for Uralfjellene ===
I 1558 mottok Stroganov-familien sin første bevilling for kolonisering av «det rikholdige området langs elva Kama», og i 1574 også for landområder over Uralfjellene langs elvene Tura og Tobol. De fikk også tillatelse til å bygge flere fort langs elvene Ob og Irtysj. Rundt 1577 leide Stroganovene inn kosakk-lederen Jermak for å beskytte landområdene sine mot angrep fra den sibirske khanen Kutsjum.   
I 1579 eller 1581 begynte Jermak sin reise inn i dypet av Sibir. Etter noen få seirer over khanens hær, slo Jermaks folk Kutsjums hovedstyrke ved slaget ved Tsjuvasjneset, et tre dager langt slag (23.–25. oktober 1582) ved bredden av Irtysj. Restene av khanens hær trakk seg tilbake til steppene. 26. oktober erobret Jermak Qashliq, hovedstaden i Sibir-khanatet, 17 km fra byen Tobolsk). Kutsjum hadde fremdeles nok styrker til å kjempe imot, og angrep plutselig Jermak midt på natt til 6. august 1585, og drepte mesteparten av hans folk. Jermak ble såret og prøvde å svømme over elva Vagaj (en sideelv til Irtysj), men druknet under vekten av sin egen ringbrynje. Restene av Jermaks styrker, under M. Mestsjerjaks kommando, trakk seg tilbake fra Qashliq. 
Jermaks utforsking av Sibir er gjengitt i de såkalte Sibir-krønikene. Hans liv og død har vært gjenstand for tallrike russiske sanger, bøker og malerier siden 1500-tallet.


== Eksterne lenker ==
(en) Yermak – kategori av bilder, video eller lyd på Commons 
Jermak Timofejevitsj